b'\n_START_ARTICLE_\nJenny McCarthy\n_START_SECTION_\nKarriere\n_START_PARAGRAPH_\nI 1992, da McCarthy var sygeplejerskestuderende p\xc3\xa5 Southern Illinois University, sendte hun et billede til Playboy i et fors\xc3\xb8g p\xc3\xa5 at tjene til sin uddannelse. Hun blev udvalgt til at v\xc3\xa6re midtersidepige i oktoberudgaven i 1993, og blev derefter Playmate of the year i 1994. Hendes succes som model f\xc3\xb8rte til at hun forlod college og flyttede til Los Angeles for at skabe sig en karriere inden for underholdningsbranchen._NEWLINE_I 1995 blev McCarthy indkaldt til MTV for at v\xc3\xa6re programleder i en ny tv-serie, Singled Out. Hun blev en popul\xc3\xa6r person i serien p\xc3\xa5 grund af sit flotte udsende og sin gode humoristiske sans. McCarthy havde to tv-serier som varede kun en kort tid, The Jenny McCarthy Show og Jenny, sidstn\xc3\xa6vnte var en sitcom. Hun har ogs\xc3\xa5 optr\xc3\xa5dt i flere film, for det meste i sm\xc3\xa5 biroller. Hun har ogs\xc3\xa5 skrevet to b\xc3\xb8ger, Jen-X (1997), en selvbiografi, og Belly Laughs: The Naked Truth About Pregnancy and Childbirth (2004)._NEWLINE_McCarthy skrev og medvirkede i filmen Dirty Love som havde premiere p\xc3\xa5 Sundance Film Festival i 2005. Filmen modtog megen negativ kritik, og tjente under $100.000 p\xc3\xa5 billetsalg. I 2005 medvirkede hun desuden i tv-serien The Bad Girl\'s Guide._NEWLINE_I bogen Jen-X afsl\xc3\xb8rede Jenny, at n\xc3\xa5r det kom til modelarbejde, var hun ikke "s\xc3\xa6rlig komfortabel med n\xc3\xb8genhed". Ti \xc3\xa5r efter at hun var Playmate, poserede hun imidlertid igen for Playboy og optr\xc3\xa5dte i januarudgaven i 2005.\n_START_SECTION_\nPrivatliv\n_START_PARAGRAPH_\nMcCarthy var gift med Ray Manzella, som ogs\xc3\xa5 var hendes manager. Parret blev skilt og siden giftede McCarthy sig med John Mallory Asher den 11. september 1999. De fik en s\xc3\xb8n, Evan, f\xc3\xb8dt 18. maj 2002, som blev diagnostiseret som autist. I august 2005 blev McCarthy og Asher skilt._NEWLINE_Hun er vegetar.'